Di taggara n yixef-agi, nessaweḍ newwi-d awal s umata ɣef wungal aqbayli, nebder-d amezruy n wungal yuran s teqbaylit, d kra n tsuqilin n wungalen ijenṭaḍen, akked tsuqilt n wungal yuran s teqbaylit ɣer tutlayin nniḍen, d tutlayin n wungalen. Am akken i d-newwi awal ɣef wassaɣ yellan gar wungal d tsekla tamensayt, d tulmisin n wungal s teqbaylit, nerna newwi-d awal daɣen ɣef ukenni gar kraḍ n tewsatin: ungal, tullist, d tmacahut.Syin akkin newweḍ ɣer ussisen n tmarut d umahil-ines akked wegzul n wungal Aɛecciw n Tmes.